Cuneiform Tablet RA 59 11
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
0.66666 ma-na KÙ.BABBAR ší-im 5.5 {TÚG}ku-ta-ni ša bu-ṣú-lí-a i-ṣé-er pu-šu-ke-en₆ i-šu-ú a-na ib-ni-{d}IŠKUR DUMU bu-ṣú-lí-a me-er-ú pu-šu-ke-en₆ KÙ.BABBAR iš-qú-lu a-na me-er-e pu-šu-ke-en₆ me-er-ú bu-ṣú-lí-a a-na 5.5 {TÚG}ku-ta-ni ú-lá i-tù-ru 1 ma-na KÙ.BABBAR ša qar-dum-{d}IŠKUR a-na pu-šu-ke-en₆ ḫa-bu-lu-ma ṭup-pu-šu ḫa-ar-ma-am a-na ib-ni-{d}IŠKUR ni-dí-ú-ni ki-ma pu-šu-ke-en₆ KÙ.BABBAR a-ḫu-qar DUMU i-sà-li-a ù i-a-šar KÙ.BABBAR il₅-qé-ú šu-ma a-ḫu-qar ú i-a-šar uš-té-li 2 ma-na KÙ.BABBAR ší-im-tám me-er-ú pu-šu-ke-en₆ a-na ib-ni-{d}IŠKUR i-ša-qú-lu šu-ma lá uš-té-li ib-ni-{d}IŠKUR a-na me-er-e pu-šu-ke-en₆ a mì-ma šu-um-šu lá i-tù-ar IGI šu-be-lim DUMU SIG₅ IGI šál-ma-a-šur DUMU a-gi₅-a-a IGI e-nam-sú-en₆ DUMU IḪ.ME-ša-sú-en₆